ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

🙦🙦🙤🙤

ក្រសួងសាធារណការ និងដឹកជញ្ជូន

**អគ្គនាយកដ្ឋានរដ្ឋបាល និងហិរញ្ញវត្ថុ**

**នាយកដ្ឋានសហប្រតិបត្តិការអន្តរជាតិ**

**ការិយាល័យសហប្រតិបត្តិការពហុភាគី និងអង្គការអន្ដរជាតិ**

សូមគោរពជូន

លោកស្រីប្រធាននាយកដ្ឋានសហប្រតិបត្តិការអន្ដរជាតិ

កម្មវត្ថុ : **របាយការណ៍ស្តីពីសកម្មភាពការងារប្រចាំឆ្នាំ២០២២ របស់ការិយាល័យសហប្រតិបត្តិការពហុភាគី និងអង្គការអន្ដរជាតិ។**

សេចក្តីដូចមានចែងក្នុងកម្មវត្ថុខាងលើ ខ្ញុំបាទសូមគោរពជម្រាបជូន លោកស្រីប្រធាន មេត្តាជ្រាបថា៖ ក្នុងឆ្នាំពីរពាន់ម្ភៃពីរនេះ ការិយាល័យសហប្រតិបត្តិការពហុភាគី និងអង្គការអន្ដរជាតិ​ បានអនុវត្តតួនាទី​ភារកិច្ច និងទទួលបានលទ្ធផលការងារ ​ដូចខាងក្រោម៖

# ១. ស្ថានភាពមន្រ្តីរាជការ

ការិយាល័យសហប្រតិបត្តិការពហុភាគី និងអង្គការអន្ដរជាតិ នៃនាយកដ្ឋានសហប្រតិបត្តិការអន្តរជាតិ មានមន្រ្តីរាជកា​រ​សរុបចំនួន ០៣នាក់ មន្រ្តីក្របខ័ណ្ឌសរុបចំនួន ០២នាក់ និងមន្រ្តីជាប់កិច្ចសន្យា ចំនួន ០១នាក់។

# ២. ការងារបណ្តុះបណ្តាលមន្ត្រី

* ថ្ងៃទី២១ ដល់២៣ ខែមីនា ឆ្នាំ២០២២ បានចូលរួមវគ្គបណ្តុះបណ្តាលថ្នាក់តំបន់ស្តីពី​ការ​ផ្ទេរ​​កញ្ចប់សន្យាវិស័យសេវាកម្មអាស៊ានតាមវិធីសាស្ត្របញ្ជីអវិជ្ជមាន តាមប្រព័ន្ធវីដេអូ ដែលរៀបចំដោយលេខាធិការដ្ឋានអាស៊ាន ក្រោមកម្មវិធីគាំទ្រកិច្ចសហប្រតិបត្តិការសេដ្ឋកិច្ច នៃកិច្ចព្រមព្រៀងពាណិជ្ជកម្មសេរីអាស៊ាន-អូស្ត្រាលី-នូវែលហ្សេឡង់
* ថ្ងៃទី២៥ ខែមីនា ឆ្នាំ២០២២ បានចូលរួមសិក្ខាសាលាតាមដានវគ្គបណ្តុះបណ្តាលស្តីពី ផែនការនិរន្តភាពការងារ – Business Continuity Plan E-Course Follow Up Workshop តាម​ប្រព័ន្ធ​​វីដេអូ ដែលរៀបចំដោយក្រសួងមុខងារសាធារណៈ​ និងធនាគារពិភពលោក។

# ៣. ការងារកិច្ចសហប្រតិបត្តិការអន្តរជាតិពហុភាគី

## **ក. ក្របខ័ណ្ឌកិច្ចប្រជុំអាស៊ី-អ៊ឺរ៉ុប (ASEM)**

*(មិនមានវឌ្ឍនភាពគួរឱ្យកត់សម្គាល់នៅឡើយ)*

ផ្លូវ៥៩៨ សង្កាត់ច្រាំងចំរេះ២ ខណ្ឌឫស្សីកែវ ភ្នំពេញ ទូរស័ព្ទ-ទូរសារៈ (៨៥៥) ២៣ ៤២៦ ៦៤០, (៨៥៥) ២៣ ៤២៧ ៨៦២

## **ខ. វេទិកាដឹកជញ្ជូនអន្ដរជាតិ (ITF)**

* **បានរៀបចំលិខិតឆ្លើយតបជូនក្រសួងដឹកជញ្ជូន និងភ័ស្តុភារកម្ម នៃព្រះរាជាណាចក្រម៉ារ៉ុក ដើម្បីចាត់បញ្ជូនមន្ត្រីជាន់ខ្ពស់ចូលរួម** International Transport Forum’s 2022 Summit **នៅ  
  ទីក្រុង** Leipzig **ប្រទេសអាល្លឺម៉ង់**
* ថ្ងៃទី២០ ខែកញ្ញា ឆ្នាំ២០២២ បានរៀបចំ និងចូលរួមកិច្ចប្រជុំរវាងកម្ពុជា និងក្រុមការងារ International Transport Forum (ITF) ក្រោមអធិបតីភាព ឯកឧត្ដម ឡេង ធនយុទ្ធា រដ្ឋលេខាធិការ ក្រសួងសាធារណការ និងដឹកជញ្ជូន នៅទីស្តីការក្រសួង
* ថ្ងៃទី១២ ខែតុលា ឆ្នាំ២០២២ បានរៀបចំ និងចូលរួមកិច្ចប្រជុំជាមួយក្រុមការងារ International Transport Forum (ITF) ស្តីពី Pre-Transport Management Board Virtual Information Session តាមប្រព័ន្ធវីដេអូ ក្រោមអធិបតីភាព ឯកឧត្ដម វ៉ាស៊ឹម សុរិយា អនុរដ្ឋលេខាធិការ ក្រសួងសាធារណការ និងដឹកជញ្ជូន នៅទីស្ដីការក្រសួង
* ថ្ងៃទី២៤ ដល់២៧ ខែតុលា ឆ្នាំ២០២២ បានរៀបចំ និងចូលរួមកិច្ចប្រជុំវេទិកាដឹកជញ្ជូនអន្តរជាតិ (International Transport Forum) និងកិច្ចប្រជុំពាក់ព័ន្ធ តាមប្រព័ន្ធវីដេអូ ក្រោមអធិបតីភាព ឯកឧត្តម ឡេង ធនយុទ្ធា រដ្ឋលេខាធិការ ក្រសួងសាធារណការ និងដឹកជញ្ជូន នៅទីស្តីការក្រសួង
* ថ្ងៃទី១៥ ខែធ្នូ ឆ្នាំ២០២២ បានចូលរួមកិច្ចប្រជុំជាមួយក្រុមការងារ International Transport Forum (ITF) ស្តីពី ការតាមដានគម្រោង SIPA និងចាប់ផ្តើមការរៀបចំព្រឹត្តិការណ៍សម្ពោធគម្រោង ក្រោមអធិបតីភាព ឯកឧត្តម ឈៀង ពេជ្រ អគ្គនាយក នៃអគ្គនាយកដ្ឋាន  
  ភ័ស្តុភារកម្ម នៅទីស្តីការក្រសួង។

## **គ. ក្របខ័ណ្ឌគណៈកម្មការសង្គម-សេដ្ឋកិច្ចអាស៊ីនិងប៉ាស៊ីហ្វិក នៃអង្គការសហប្រជាជាតិ (UNESCAP)**

* បានកត់សម្គាល់នូវកិច្ចប្រជុំ 78th Session of the Economic and Social Commission for Asia and the Pacific (UNESCAP) ដែលបានប្រព្រឹត្តទៅកាលពីថ្ងៃទី២៣-២៧ ខែឧសភា ឆ្នាំ២០២២ តាមរយៈប្រព័ន្ធវីដេអូ និងនៅបាងកក ប្រទេសថៃ ដែលក្នុងនោះ ក្រសួងពុំទទួលបានការអញ្ជើញចូលរួមកិច្ចប្រជុំនេះ ពីគណៈកម្មាការជាតិអេស្កាប់ទេ
* បានកត់សម្គាល់ ក្នុងទិដ្ឋភាពជារួមថា មិនទាន់មានវឌ្ឍនភាពប្រែប្រួលគួរឱ្យកត់សម្គាល់នៅឡើយ។

## **ឃ. ទីភ្នាក់ងារសហប្រតិបត្តិការអន្ដរជាតិជប៉ុន (JICA)**

* បានសម្របសម្រួលកំពង់ផែស្វយ័តក្រុងព្រះសីហនុ ក្នុងការធ្វើលិខិត**ឆ្លើយតប**ទៅក្រុមប្រឹក្សាអភិវឌ្ឍន៍កម្ពុជា ស្តីពីសំណើសុំបន្ថែមគម្រោងក្នុងបញ្ជីគម្រោងសហប្រតិបត្តិការបច្ចេកទេស ក្នុងក្របខ័ណ្ឌហិរញ្ញប្បទានអភិវឌ្ឍន៍ផ្លូវការជប៉ុន សម្រាប់ឆ្នាំសារពើពន្ធជប៉ុន ២០២១
* បានសម្របសម្រួលធ្វើលិខិត**ឆ្លើយតប**ទៅក្រសួងការបរទេស និងសហប្រតិបត្តិការអន្តរជាតិ ស្តីពីសំណើទទួលយកអ្នកស្ម័គ្រចិត្តជប៉ុន មកបំពេញការងាររយៈពេលវែងនៅកម្ពុជា
* ថ្ងៃទី២៣ ខែកុម្ភៈ ឆ្នាំ២០២២ បានចូលរួមកិច្ចប្រជុំស្តីពីការពិនិត្យមើលឡើងវិញនូវវឌ្ឍនភាព នៃការអនុវត្តគម្រោង ស្តីពីការធ្វើឱ្យប្រសើរឡើងនូវប្រព័ន្ធភ័ស្តុភារកម្មកម្ពុជាដំណាក់កាលទី២ – JICA-Cambodia Logistics Improvement Project Phase 2 (CLIP2) របស់ក្រុមប្រតិបត្តិការងារគណៈកម្មការគ្រប់គ្រងគម្រោង (PMU) ក្រោមអធិបតីភាព ឯកឧត្តម វ៉ាស៊ឹម សុរិយា អនុរដ្ឋលេខាធិការ ក្រសួងសាធារណការ និងដឹកជញ្ជូន នៅទីស្តីការក្រសួង
* ថ្ងៃទី០៣ ខែមីនា ឆ្នាំ២០២២ បានរៀបចំកិច្ចប្រជុំក្រុមការងារធ្វើឱ្យប្រសើរឡើងច្រកទ្វារ  
  ព្រំដែន – Border Improvement Working Group នៃគម្រោង CLIP2 ដឹកនាំដោយ ឯកឧត្តម ប៉ែន បូរាណ អនុរដ្ឋលេខាធិការ និងជាប្រធានក្រុមការងារធ្វើឱ្យប្រសើរឡើងច្រកទ្វារព្រំដែន នៅទីស្តីការក្រសួង
* ថ្ងៃទី១៥ ខែមីនា ឆ្នាំ២០២២ បានអមលោកស្រីប្រធាន ចូលរួមកិច្ចប្រជុំស្ដីពីការពិនិត្យមើលឡើងវិញនូវ វឌ្ឍនភាពនៃការអនុវត្តគម្រោង CLIP2 របស់ក្រុមប្រតិបត្តិការងារគណៈកម្មការគ្រប់គ្រងគម្រោង (PMU) ក្រោមអធិបតីភាព លោកជំទាវ កុយ សុដានី រដ្ឋលេខាធិការ ក្រសួងសាធារណការ និងដឹកជញ្ជូន នៅទីស្តីការក្រសួង
* ថ្ងៃទី១៨ ខែមេសា ឆ្នាំ២០២២ បានចូលរួមកិច្ចប្រជុំស្តីពីការពិនិត្យមើលឡើងវិញនូវវឌ្ឍនភាពនៃការអនុវត្តគម្រោង CLIP2 របស់ក្រុមប្រតិបត្តិការងារគណៈកម្មការគ្រប់គ្រងគម្រោង (PMU) តាមប្រព័ន្ធវីដេអូ ក្រោមអធិបតីភាព លោកជំទាវ កុយ សុដានី រដ្ឋលេខាធិការ ក្រសួងសាធារណការ និងដឹកជញ្ជូន នៅទីស្តីការក្រសួង
* ថ្ងៃទី២៤ ខែឧសភា ឆ្នាំ២០២២ បានចូលរួមកិច្ចប្រជុំស្តីពីការពិនិត្យមើលឡើងវិញនូវវឌ្ឍនភាពនៃការអនុវត្តគម្រោង CLIP2 របស់ក្រុមប្រតិបត្តិការងារគណៈកម្មការគ្រប់គ្រងគម្រោង (PMU) តាមប្រព័ន្ធវីដេអូ ក្រោមអធិបតីភាព ឯកឧត្តម វ៉ាស៊ឹម សុរិយា អនុរដ្ឋលេខាធិការ ក្រសួងសាធារណការ និងដឹកជញ្ជូន នៅទីស្តីការក្រសួង
* ថ្ងៃទី២២ ខែកក្កដា ឆ្នាំ២០២២ បានចូលរួមកិច្ចប្រជុំពិភាក្សាការងារជាមួយ Mr. HATAEDA Mikio, Director General of Southeast Asia and Pacific Department of JICA Headquarter ក្រោមអធិបតីភាព ឯកឧត្តម ស៊ុន ចាន់ថុល ទេសរដ្ឋមន្ត្រី រដ្ឋមន្ត្រីក្រសួងសាធារណការ និងដឹកជញ្ជូន នៅទីស្តីការក្រសួង
* ថ្ងៃទី១៥ ដល់១៩ ខែសីហា ឆ្នាំ២០២២ បានចូលរួមដំណើទស្សនកិច្ចសិក្សានៅប្រទេស  
  វៀតណាម ស្ថិតក្រោមគម្រោង CLIP2 ដឹកនាំដោយ ឯកឧត្តម ប៉ែន បូរាណ អនុរដ្ឋ-លេខាធិការ ក្រសួងសាធារណការ និងដឹកជញ្ជូន
* ថ្ងៃទី២៦ ខែតុលា ឆ្នាំ២០២២ បានចូលរួមកិច្ចប្រជុំស្តីពីការពិនិត្យមើលឡើងវិញនូវវឌ្ឍនភាពនៃការអនុវត្តគម្រោង CLIP2 របស់ក្រុមប្រតិបត្តិការងារគណៈកម្មការគ្រប់គ្រងគម្រោង (PMU) តាមប្រព័ន្ធវីដេអូ ក្រោមអធិបតីភាព លោកជំទាវ កុយ សុដានី រដ្ឋលេខាធិការ ក្រសួងសាធារណការ និងដឹកជញ្ជូន នៅទីស្តីការក្រសួង
* ថ្ងៃទី១៤ ខែធ្នូ ឆ្នាំ២០២២ បានអម**លោកស្រីប្រធាន** ចូលរួមកិច្ចប្រជុំពិនិត្យពិភាក្សាអំពីដំណើរនៃការអនុវត្ដគម្រោង CLIP2 បញ្ហាប្រឈម និងការងារពាក់ព័ន្ធ ក្រោមអធិបតីភាព លោកជំទាវ កុយ សុដានី រដ្ឋលេខាធិការ ក្រសួងសាធារណការ និងដឹកជញ្ជូន នៅទីស្តីការក្រសួង។

## **ង. ទីភ្នាក់ងារអភិវឌ្ឍន៍នៃប្រទេសបារាំង (AFD)**

* ថ្ងៃទី២៦ ខែមករា ឆ្នាំ២០២២ បានសហការរៀបចំកិច្ចប្រជុំពិភាក្សាជាមួយអ្នកជំនាញ របស់  
  ទីភ្នាក់ងារអភិវឌ្ឍន៍នៃប្រទេសបារាំង តាមប្រព័ន្ធវីដេអូ ក្រោមអធិបតីភាព ឯកឧត្តម សួន រចនា រដ្ឋលេខាធិការ ក្រសួងសាធារណការ និងដឹកជញ្ជូន នៅទីស្តីការក្រសួង។

## **ច. ធានាគារអភិវឌ្ឍន៍អាស៊ី (ADB)**

* ថ្ងៃទី១៧ ខែវិច្ឆិកា ឆ្នាំ២០២២ បានរៀបចំកិច្ចប្រជុំពិភាក្សាពិគ្រោះយោបល់រវាងក្រសួងសាធារណការនិងដឹកជញ្ជូន និងក្រុមសិក្សាស្រាវជ្រាវរបស់ក្រុមហ៊ុន Young Development Research & Consulting Co., Ltd. ដែលគាំទ្រដោយធនាគារអភិវឌ្ឍន៍អាស៊ី និងក្រសួងសេដ្ឋកិច្ចនិងហិរញ្ញវត្ថុ ស្តីពី “Identification of New Engine of Economic Growth and Key Bottlenecks in Post-Covid-19 Pandemic in Cambodia” ដឹកនាំដោយ លោក សុខ លី អគ្គនាយករង នៃអគ្គនាយកដ្ឋានរដ្ឋបាល និងហិរញ្ញវត្ថុ នៅទីស្តីការក្រសួង។

# ៤. កិច្ចប្រជុំនានា និងការងារផ្សេងៗ

## **ក. កិច្ចប្រជុំពាក់ព័ន្ធ**

* ថ្ងៃទី១៤ ខែមិថុនា ឆ្នាំ២០២២ បានចូលរួមកិច្ចប្រជុំផ្ទៃក្នុងរបស់អគ្គនាយកដ្ឋានរដ្ឋបាល និងហិរញ្ញវត្ថុ ក្រោមអធិបតីភាព ឯកឧត្តម កែន រដ្ឋា អគ្គនាយក នៃអគ្គនាយកដ្ឋានរដ្ឋបាល និងហិរញ្ញវត្ថុ នៅទីស្តីការក្រសួង
* ថ្ងៃទី២១ ខែមិថុនា ឆ្នាំ២០២២ បានចូលរួមកិច្ចប្រជុំផ្ទៃក្នុងនាយកដ្ឋានសហប្រតិបត្តិការអន្តរជាតិ ដឹកនាំដោយ ឯកឧត្តម កែន រដ្ឋា អគ្គនាយក នៃអគ្គនាយកដ្ឋានរដ្ឋបាល និងហិរញ្ញវត្ថុ នៅទីស្តីការក្រសួង
* ថ្ងៃទី២១ ខែកក្កដា ឆ្នាំ២០២២ បានចូលរួមកិច្ចប្រជុំថ្នាក់ឧត្តមមន្ត្រីដឹកជញ្ជូនអាស៊ាន-ជប៉ុនលើកទី២០ – 20th ASEAN-Japan STOM Leaders Conference តាមប្រព័ន្ធវីដេអូ ដឹកនាំដោយ លោក គឹត ច័ន្ទដារ៉ារិទ្ធ អគ្គនាយករង នៃអគ្គនាយកដ្ឋានភ័ស្តុភារកម្ម នៅទីស្តីការក្រសួង
* ថ្ងៃទី៣០ ខែវិច្ឆិកា ឆ្នាំ២០២២ បានចូលរួមកិច្ចប្រជុំក្រុមការងារបច្ចេកទេសចម្រុះហេដ្ឋារចនាសម្ព័ន្ធ និងសមាហរណកម្មតំបន់ – Infrastructure and Regional Integration Technical Working Group (IRITWG) Meeting ក្រោមអធិបតីភាព ឯកឧត្តម ស៊ុន ចាន់ថុល ទេសរដ្ឋមន្ត្រី រដ្ឋមន្ត្រីក្រសួងសាធារណការ និងដឹកជញ្ជូន នៅទីស្តីការក្រសួង
* បានរៀបចំលិខិតឆ្លើយតបជូនក្រសួងការបរទេស និងសហប្រតិបត្តិការអន្តរជាតិ ស្តីពីករណី  
  រដ្ឋាភិបាលជប៉ុនស្នើសុំកម្ពុជាឯកភាពលើ «scope of eligible source countries»
* បានរៀបចំលិខិតឆ្លើយតបជូនក្រសួងការបរទេស និងសហប្រតិបត្តិការអន្តរជាតិ ស្តីពីករណីការអញ្ជើញប្រទេសដៃគូសន្ទនា នៃអង្គការសហប្រតិបត្តិការសៀងហៃ (SCO) ចូលរួមសន្និសីទអន្តរជាតិ នៅទីក្រុងបាគូ ប្រទេសអាស៊ែបៃហ្សង់ ក្នុងទម្រង់ Hybrid ។

## **ខ. ការងារផ្សេងៗ**

* បានធ្វើជាមន្ត្រីសម្របសម្រួល (LO) ដើម្បីទទួល និងបដិសណ្ឋារកិច្ចប្រតិភូក្រុមហ៊ុន Qorvis Communications ដែលបានមកបំពេញទស្សនកិច្ចនៅព្រះរាជាណាចក្រកម្ពុជា ចាប់ពីថ្ងៃទី០៨ ដល់១៦​ ខែកុម្ភៈ ឆ្នាំ២០២២
* បានផ្ដល់កិច្ចសហការ សម្រាប់ការរៀបចំផែនការយុទ្ធសាស្ត្រថវិកា​ សម្រាប់ឆ្នាំ២០២៣-២០២៥ និងរបាយការណ៍សមិទ្ធកម្ម តាមដានការអនុវត្តថវិកាកម្មវិធីប្រចាំឆមាសទី១ និងលើក  
  ទិសដៅបន្តសម្រាប់ឆមាសទី២ ឆ្នាំ២០២២ តាមសំណើរបស់អគ្គនាយកដ្ឋានផែនការ និងគោលនយោបាយ
* បានផ្ដល់កិច្ចសហការ សម្រាប់ការរៀបចំផែនការថវិកាឆ្នាំ២០២៣ តាមសំណើរបស់នាយកដ្ឋានហិរញ្ញវត្ថុ
* បានចូលរួមប្រជុំពិភាក្សាកម្រិតក្រុមការងារបច្ចេកទេសរបស់នាយកដ្ឋាន ចំនួន០២លើក **ដើម្បី**ពិនិត្យមើលខ្លឹមសារលិខិតុបករណ៍ពាក់ព័ន្ធ សម្រាប់កំណត់រកសូចនាករគោល ក្នុងការរៀបចំសំណើ (Draft) ក្របខ័ណ្ឌអង្កេត និងវាយតម្លៃ (M&E) ជំនាន់ទី១ សម្រាប់អង្កេត និងវាយតម្លៃលើការអនុវត្ដកិច្ចព្រមព្រៀង អនុស្សរណៈយោគយល់ ពីធីសារ និងលិខិតុបករណ៍ពាក់ព័ន្ធនឹងកិច្ចសហប្រតិបត្តិការអន្ដរជាតិនានា
* បានផ្ដល់កិច្ចសហការ សម្រាប់ការរៀបចំរបាយការណ៍បូកសរុបលទ្ធផលការងារសន្និបាតប្រចាំឆ្នាំ២០២២ និងលើកទិសដៅឆ្នាំ២០២៣, របាយកាណ៍វាយតម្លៃសមិទ្ធកម្មផែនការសកម្មភាពការងារប្រចាំឆ្នាំ២០២២ និងផែនការសកម្មភាពការងារឆ្នាំ២០២៣ តាមសំណើរបស់អគ្គ-នាយកដ្ឋានផែនការ និងគោលនយោបាយ។

អាស្រ័យហេតុដូចបានគោរពជម្រាបជូនខាងលើ សូម លោកស្រីប្រធាន មេត្តាជ្រាបជារបាយការណ៍ និងផ្តល់អនុសាសន៍ណែនាំដោយក្តីអនុគ្រោះ។

សូម លោកស្រីប្រធាន មេត្តា​ទទួល​នូវការគោរពដ៏ខ្ពង់ខ្ពស់ អំពីខ្ញុំបាទ។

ថ្ងៃ......................... ខែ................ ឆ្នាំខាល ចត្វាស័ក ព.ស.២៥៦៦

រាជធានីភ្នំពេញ ថ្ងៃទី................. ខែ......................... ឆ្នាំ២០២២

**ជ. ប្រធានការិយាល័យ**

**ឡោ វិចិត្រ**

**បានឃើញ និងឯកភាព**

សូម**ការិយាល័យកិច្ចការទូទៅ** ចាត់ចែងរបាយការណ៍នេះបន្ដ  
សម្រាប់របាយការណ៍ប្រចាំឆ្នាំរបស់នាយកដ្ឋាន តាមការគួរ

ថ្ងៃ......................... ខែ................ ឆ្នាំខាល ចត្វាស័ក ព.ស.២៥៦៦

រាជធានីភ្នំពេញ ថ្ងៃទី................. ខែ......................... ឆ្នាំ២០២២

ប្រធាននាយកដ្ឋាន